คือผมกับแฟนมีเพศสัมพันธ์แบบไม่ได้ป้องกันอะครับ แต่ไม่ได้หลั่งนะครับ ทำไปสักพักแล้วก็นึกถึงความเสี่ยงได้เลยเอาออกมาช่วยกันต่อข้างนอกจนเสร็จภารกิจ เราทำในวันที่18มีนาคม แล้วเมนส์แฟนก็ไม่มาจนถึงตอนนี้เลยครับ ปกติเมนส์แฟนจะมาตอนวันที่22-สิ้นเดือนประมาณนี้ครับ แฟนเป็นคนเมนส์มาไม่ตรงกันอยู่แล้ว เคยมาแบบ มาช้า 36 วันบ้างครับ
สวัสดีค่ะ หากมีเพศสัมพันธ์ ไม่ได้ใส่ถุงยางอนามัยป้องกัน แต่ยังไม่มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มีค่ะ ยกเว้นหากก่อนหน้านั้นไม่นาน ฝ่ายชายได้มีการหลั่งน้ำอสุจิออกไปก่อนแล้ว เช่น จากการช่วยตัวเอง อสุจิก็อาจมีค้างอยู่ในท่อปัสสาวะได้ และเมื่อมีการสอดใส่อวัยวะเพศเข้าช่องคลอด อสุจิก็อาจออกมา และทำให้มีโอกาสตั้งครรภ์ได้ แต่ก็ถือว่ามีโอกาสน้อย เพราะปริมาณอสุจิที่มีไม่มากค่ะอย่างไรก็ตาม หากประจำเดือนยังไม่มา ก็ควรลองตรวจหาการตั้งครรภ์ดูก่อน หากตรวจไม่พบ จะได้ไม่ต้องกังวล และการที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก ออกกำลังกายมากไป พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว มีการเจ็บป่วยไม่สบาย เป็นต้น ซึ่งก็ควรรอประจำเดือนต่อไปก่อน ประจำเดือนก็น่าจะมาในที่สุดค่ะ